CELEX: 62021TN0560
Language: sk
Date: 2021-09-02 00:00:00
Title: Vec T-560/21: Žaloba podaná 2. septembra 2021 – TB/ENISA

29.11.2021   
            
            
               SK
            
            
               Úradný vestník Európskej únie
            
            
               C 481/30
            
         
      Žaloba podaná 2. septembra 2021 – TB/ENISA
      (Vec T-560/21)
      (2021/C 481/43)
      Jazyk konania: angličtina
      
         Účastníci konania
      
      
         Žalobkyňa: TB (v zastúpení: L. Levi a N. Flandin, advokáti)
      
         Žalovaná: Agentúra Európskej únie pre kybernetickú bezpečnosť (ENISA)
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie výberovej komisie ENISA o nezaradení mena žalobkyne na zoznam úspešných uchádzačov na miesto vedúceho oddelenia kancelárie výkonného riaditeľa (TA/AD 9) – ref. ENISA-TA-70-AD- 2020-04,
               
            
                  —
               
               
                  zrušil rozhodnutie výberovej komisie ENISA o nezaradení mena žalobkyne na zoznam úspešných uchádzačov na miesto vedúceho oddelenia podporných služieb (TA/AD 9) – ref. ENISA TA71-AD-2020-05,
               
            
                  —
               
               
                  v prípade potreby zrušil aj rozhodnutie žalovanej z 8. júna 2021, ktorým bola zamietnutá sťažnosť podaná žalobkyňou podľa článku 90 ods. 2 služobného poriadku proti uvedeným rozhodnutiam,
               
            
                  —
               
               
                  nariadil náhradu nemajetkovej ujmy, ktorú žalobkyňa utrpela,
               
            
                  —
               
               
                  uložil žalovanej povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza tri žalobné dôvody.
      
                  1.
               
               
                  Prvý žalobný dôvod je založený na tvrdení, že rozhodnutia týkajúce kancelárie výkonného riaditeľa (Executive Director Office) (ďalej len „EDO“) a rozhodnutie týkajúce sa útvaru podporných služieb (Corporate Support Services) (ďalej len „CSS“) sú nezákonné, keďže sú založené na rozhodnutí z 5. augusta 2020 o uverejnení dvoch oznámení o voľných pracovných miestach vedúcich oddelení EDO a CSS, ktoré je tiež nezákonné.
               
            
                  2.
               
               
                  Druhý žalobný dôvod je založený na porušení zásady riadnej správy vecí verejných a nedostatočnom odôvodnení rozhodnutí EDO a CSS.
               
            
                  3.
               
               
                  Tretí žalobný dôvod je založený na tvrdení, že rozhodnutie EDO je poznačené nedostatkom nestrannosti výberovej komisie a nezákonnosťou – Porušenie článku 41 Charty základných práv EÚ a článku 14 rozhodnutia správnej rady ENISA MB/2013/6.